Vlado Šegrt

Vlado Šegrt (18. decembar 1907, Aranđelovo, Trebinje,  - 1991. Aranđelovo, Trebinje,  SR Bosna i Hercegovina), bosanskohercegovački partizan i narodni heroj.

Osnovnu školu završio je u Lastvi, i do 1941. bavio se zemljoradnjom, a često je radio i kao sezonski radnik gdje se upoznao sa revolucionarnim radničkim pokretom. Član SKOJ-a postao je 1928, a KPJ 1931, nakon čega učestvovuje u raznim akcijama.
Kao stari komunista, postao je poslije aprilske ratne okupacije zemlje jedan od glavnih organizatora oružanog ustanka. U svom selu organizovao je prvu partizansku četu i s njom izveo prve akcije protiv neprijatelja. Bio je neobično hrabar i postao čuven zbog svog junaštva. Sa Savom Kovačevićem izvodio je napade na italijanske kolone na granici Hercegovine i Crne Gore. Ostale su upamćene pobjede partizana koje je Šegrt predvodio na Italijane i četnike u Gacku i Nevesinju.

U teškoj i slavnoj borbi za Prozor izveo je niz podviga. Šegrtova Deseta hercegovačka brigada i njen mostarski bataljon prvi su prodrli u grad. Prošao je gotovo sve veće bitke NOB-a, od rodnog Trebinja, do Bosne, Hrvatske i Slovenije. O hrabrosti i vojničkoj umješnosti ovog slavnog Hercegovca, jedne od najlegendarnijih ličnosti u BiH iz Drugog svjetskog rata, pisali su, između ostalih, Vladimir Dedijer i Koča Popović.

Šegrt je za vrijeme rata bio komandir čete, komandant bataljona "Luka Vukasović", komandant odreda, kasnije komandant 10.hercegovačke brigade i komandant Dvadeset i devete hercegovačke divizije. Iz rata je izašao kao general, a za narodnog heroja proglašen je 20. decembra 1951. godine.

Poslije oslobođenja, obavljao je niz funkcija: ministar poljoprivrede u prvoj vladi Bosne i Hercegovine (1945—1948), predsjednik Prezidijuma Narodne skupštine Bosne i Hercegovine (1948-1953), član Izvršnog vijeća Bosne i Hercegovine (od 1953) i potpredsjednik Narodne skupštine Bosne i Hercegovine (od 1953). Biran je za poslanika Savezne i Republičke skupštine Bosne i Hercegovine.

 Literatura 

 Reference 

 Vanjski linkovi 
 Narodni heroji
 HEROJI JUGOSLAVENSKE NARODNOOSLOBODILAČKE BORBE 1941. – 1945. 
 Narodni heroji 

Kategorija:Rođeni 1907.
Kategorija:Umrli 1991.
Kategorija:Biografije, Trebinje
Kategorija:Bosanskohercegovački komunisti
Kategorija:Bosanskohercegovački partizani
Kategorija:Jugoslavenski komunisti
Kategorija:Jugoslavenski partizani
Kategorija:Borci 10. hercegovačke brigade Narodnooslobodilačke vojske Jugoslavije
Kategorija:Članovi Savjeta federacije SFRJ
Kategorija:Društveno-politički radnici SR Bosne i Hercegovine
Kategorija:Društveno-politički radnici SFRJ
Kategorija:Generali Jugoslavenske narodne armije u rezervi
Kategorija:Nosioci Ordena jugoslavenske zastave
Kategorija:Nosioci Ordena Kutuzova
Kategorija:Nosioci Ordena narodnog oslobođenja
Kategorija:Nosioci Ordena partizanske zvijezde
Kategorija:Nosioci Ordena za hrabrost
Kategorija:Nosioci Ordena zasluga za narod
Kategorija:Nosioci Partizanske spomenice 1941.
Kategorija:Zastupnici u Skupštini SFRJ
Kategorija:Zastupnici u Skupštini SR Bosne i Hercegovine
Kategorija:Predsjednici Narodne skupštine Bosne i Hercegovine